Missatge: Doncs a mitjans de juny tinc un casament a Castelló de la Plana i aprofitarem per agafar-nos 3/4 dies de "vacances" per aquella zona.M'agradaria anar-hi amb alguna recomanació per aprofitar bé el temps i anar al gra.Gràcies!

Resposta: Sense ànim d'ofendre els castellonencs, la veritat és que Castelló no és una ciutat bonica. Per tant, no et recomanaria que hi anares a posta. Però si tens el casament allà trobe que el millor és que dediques una jornada per a conéixer-la. Bàsicament, el que paga la pena visitar és el centre: la concatedral de Santa Maria (amb el seu campanar adjunt, conegut com el Fadrí), l'Ajuntament, la plaça de Santa Marta, la Diputació, el Teatre Principal, l'avinguda Jaume I (amb l'estàtua del Conqueridor) i el parc de Ribalta (malgrat que l'hagen partit per a fer passar el tramvia, a mi segueix agradant-me).D'altra banda, com t'han dit més amunt, pots acostar-te també al Grau i dinar bon peix fresc o un arrosset.Açò és tot pel que fa a Castelló. Hi aniràs amb cotxe? T'ho pregunte per a saber si t'interessaria fer excursions per zones pròximes (Sagunt, Peníscola, Vilafamés...).Salutacions